ইউনুস খান

মোহাম্মদ ইউনুস খান (; জন্ম: ২৯ নভেম্বর ১৯৭৭) প্রাক্তন প্রথিতযশা পাকিস্তানি আন্তর্জাতিক ক্রিকেটার এবং পাকিস্তান জাতীয় ক্রিকেট দলের অধিনায়ক। ইউনুস নামকে প্রায়ই বানান ইউনিস খান করা হয়, কিন্তু তিনি তার নামের বানান "ইউনুস" শব্দকে বেশি পছন্দ করেন বলে উল্লেখ করেছেন। তিনি হলেন একজন তৃতীয় পাকিস্তানি টেস্ট ক্রিকেটার যিনি টেস্ট ক্রিকেট একটি ইনিংসে ৩০০ বা ততোধিক রান করেছেন।
ইউনুস খান ২০০০ সালের ফেব্রুয়ারিতে করাচিতে অণুষ্ঠিতব্য শ্রীলঙ্কার বিরুদ্ধে ওয়ানডে ক্রিকেটে আন্তর্জাতিকভাবে আত্মপ্রকাশ করেন এবং পাকিস্তান জাতীয় দলের হয়ে ১৫০টি ওয়ানডে খেলেছেন। এছাড়াও তিনি ৫০টির উপরে টেস্ট ম্যাচে খেলেছেন। ইউনুস ২০০৩ সালের পাকিস্তানের বিপর্যয়মূলক বিশ্বকাপ অভিযান শেষে দলের মধ্যে তার জায়গা অপরিবর্তিত রাখা কয়েকজন ব্যাটসম্যানদের মধ্য একজন।
ইউনুস ২০০৫ সালে ওয়েস্ট ইন্ডিজের বিপক্ষে পাকিস্তানের হয়ে অধিনায়ক হিসেবে প্রথম নেতৃত্বে দিয়েছিলেন।
ইউনুস নিউজিল্যান্ড এর বিরুদ্ধে ২ ম্যাচের টেস্ট সিরিজ খেলেছেন এবং ইউনুস প্রথম ইনিংসে ২৩ রান করেন এবং পাকিস্তানের সহজে ১০ উইকেটের জয়ে ফলে দ্বিতীয় ইনিংসে তার ব্যাটিং করার প্রয়োজন ছিল না। এরপর দ্বিতীয় টেস্ট ম্যাচের প্রথম ইনিংস চলাকালে ইউনুসের স্কোর যখন ৭৩ ছিল তখন শর্ট-লেগে ভুলভাবে কট আউট দেওয়া হয়। পোস্ট ম্যাচের একটি সাক্ষাৎকারে ইউনুস বলেন; আম্পায়ার তারাতো মানুষ এজন্য ভুল হতেই পারে, কিন্তু তারা যে ভুলগুলো করে সেগুলো কমানো উচিত। এছাড়াও তিনি ভুল সিন্ধান্ত এড়ানোর জন্য সকল টেস্টে রিভিউ সিস্টেম অর্থাৎ (আম্পায়ার ডিসিশন রিভিউ সিস্টেম) এর ব্যবহার করতে বলেন।
২০০৮-৯ সিজনে ইউনুস একটি স্বল্পমেয়াদী ভিত্তিতে অস্ট্রেলিয়ার ঘরোয়া বর্তনীর মধ্যে "সাউদার্ন রেডব্যাক" দলের হয়ে প্রতিনিধিত্ব করেন। তিনি ব্রিসবন এর মধ্যে শেফিল্ড শিল্ড ম্যাচের প্রথম ইনিংসে "কুইন্সল্যান্ড বুলস" দলের বিরুদ্ধে একটি শতরান করেন, যার ফলে বছরের তাদের প্রথম শিল্ড ম্যাচ জেতার জন্য রেডব্যাককে সাহায্য করেছিলেন।
২০০৫ সালে ইউনুস খান ইংল্যান্ডের কাউন্টি ক্লাব নটিংহামশায়ারের হয়ে কাউন্টি ক্রিকেট খেলেছেন। ২০০৭ সালের ইংরেজি ঘরোয়া ক্রিকেট মৌসুমে তিনি একজন বিদেশী খেলোয়াড় হিসেবে ইয়র্কশায়ার কাউন্টি ক্রিকেট ক্লাবের হয়ে খেলেন। যার ফলে তিনি শচীন তেন্ডুলকর ও যুবরাজ সিং-সহ নিম্নলিখিত ইয়র্কশায়ার এর হয়ে খেলা তৃতীয় বিদেশী এশিয়ান ক্রিকেটার ছিলেন এবং পাকিস্তানি খেলোয়াড় ইনজামাম-উল-হক কর্তৃক অনুসৃত হয়েছিলেন।
ইয়র্কশায়ার দলের হয়ে তার কাউন্টি চ্যাম্পিয়নশিপ আত্মপ্রকাশ ম্যাচে তিনি প্রথম ইনিংসে সারের রিকি ক্লার্কের বলে বোল্ড আউট হওয়ার আগে ৪ বল থেকে হতাশাদাজনকভাবে মাত্র ৪ রান করেন এবং ২য় ইনিংসে মাত্র ১২ রান করেন।
২০০৮ সালে ইউনুস ইন্ডিয়ান প্রিমিয়ার লিগ টি২০ ফরমেটে রাজস্থান রয়্যালসের এর সাথে $২২৫.০০০ ডলার এর বিনিময়ে চুক্তিবদ্ধ হন। যাহোক তিনি কিংস ইলাভেন পাঞ্জাব এর বিরুদ্ধে মাত্র ১টি ম্যাচ খেলেছিলেন; যেখানে তিনি মাত্র ১ রান করতে সামর্থ্য হন। ইউনুস খানকে এরপর থেকে আর আইপিএল খেলতে দেখা যায়নি।
ইউনুস খান স্পিন বোলিং এর জগতে সেরা খেলোয়াড়দের একজন হিসাবে গণ্য করা হয়, বিশেষ করে লেগ সাইডে অত্যন্ত শক্তিশালী। তার প্রিয় এবং ট্রেডমার্ক শট হচ্ছে ফ্লিক করা।
"২০১১ সালের ১১ ডিসেম্বরের হিসাব অণুয়ায়ী:"
ইউনুস খান ২০০৭ সালের ৩০ মার্চ তারিখে আমনা এর সাথে বিবাহ বন্ধনে আবদ্ধ হন এবং তাদের ছেলে সন্তান ওয়েইস ২০০৭ সালের ২৬ ডিসেম্বর জন্মগ্রহণ করেন।
ইউনুস ২০০৫ এবং ২০০৬ সালের সময়ে তার পরিবারের কয়েকটি মৃত্যুকে মোকাবেলা করতে হয়েছিল। ২০০৫ সালের প্রথম দিকে অস্ট্রেলিয়ার সফরে থেকে ফিরে আসার সময় তার পিতা মৃত্যুবরণ করেছিলেন। পরবর্তীতে পাকিস্তান দলের ইংল্যান্ডের সফর চলাকালে ৪১ বছর বয়সী ইউনুস বড় ভাই মোহাম্মদ শরীফ খান ইউক্রেনে একটি মর্মান্তিক গাড়ি দুর্ঘটনায় মারা যান। এছাড়াও তার আরও এক বড় ভাই ফরমান আলী খান মাত্র ৩৯ বছর বয়সে জার্মানিতে একটি গাড়ি দুর্ঘটনায় নিহত হন।